# Linus Torvalds

| Linus Torvalds |
| --- |
|  |
| Sexo |
mascule |
| Nascentia |
1969-12-28 (Helsinki) |
| Ethnicitate |
Swedish-speaking population of Finland[\*] |
| Citatania |
Statos Unite de America, Finlandia |
| Educate in |
University of Helsinki[\*], Svenska normallyceum[\*] |
| Occupation |
programmator[\*], software developer[\*], scriptor, inventor, blogger[\*], computer scientist[\*], ingeniero[\*], homine de affaires[\*] |
| Obras notabile |
Linux[\*], Git[\*], Subsurface[\*] |
| Religion |
agnosticismo |
| Conjuge |
Tove Torvalds[\*] |
| Infantes |
Patricia Miranda Torvalds[\*], Daniela Yolanda Torvalds[\*], Celeste Amanda Torvalds[\*] |
| Parentes |
matre Anna Torvalds[\*] patre Nils Torvalds[\*] |
| Fratres/sorores |
Leo Torvalds[\*], Christopher Torvalds[\*], Alexander Torvalds[\*], Sara Torvalds[\*] |
| Premios |
Millennium Technology Prize[\*], Computer Pioneer Award[\*], Suuret suomalaiset[\*], Lovelace Medal[\*], honorary doctor of Stockholm University[\*], EFF Award[\*], doctor honoris causa of the University of Helsinki[\*], Computer History Museum Fellow[\*], Internet Hall of Fame[\*], European of the Year[\*], IEEE Masaru Ibuka Consumer Electronics Award[\*], Nokia Foundation Recognition Award[\*], Takeda Awards[\*] |
| Lingua |
Finland Swedish[\*], Lingua finnese, anglese, svedese |
| Sito |
 |
| Identificatores |
| ISNI |
0000000114946962 |
| VIAF |
85515270 |
| IMDB |
nm1127735 |
|  Commons |
Linus Torvalds |

**Linus Benedict Torvalds** (nascite a 28 de decembre 1969) initiava le disveloppamento del nucleo del systema de operation Linux, e hodie age como le coordinator del projecto. Inspirate per le systema de demonstration Minix disveloppate per Andrew S. Tanembaum, ille sentiva le necessitate de un systema de operation UNIX competente que ille poterea executar in su computator personal domestic. Torvalds faceva le disveloppamento original de Linux con su proprie ressources de tempore e equipamento.

Torvalds ha nascite in Helsinki, Finlandia, filio de Nils Torvalds, recipiente le nomine de Linus Pauling. Ille es parte del minoritate ethnic svedophone que representa circa 6% del population de Finlandia. Ille ha frequentate le Universitate de Helsinki. Actualmente ille reside in Santa Clara, California con su sposa Tove (sex vices campion national de karate in Finlandia) e su tres filias Patricia Miranda (nascite in 5 de decembre 1996), Daniela Yolanda (nascite in 16 de april 1998) e Celeste (nascite in decembre 2000). Ille es actualmente empleate per Transmeta Corporation.

Su mascotte personal es un pinguin supernominate Tux, amplemente adoptate per le communitate Linux como le mascotte del nucleo del systema.

Le "Lege de Linus", un principio del modello de fonte aperte inspirate per Linus e cuneate per Eric S. Raymond es: "*Sub globos ocular sufficiente, tote le errores de programmation es superficial.*"

Differentemente de multe "evangelistas" del fonte aperite, Tovalds mantene un attitude discrete e generalmente refusa commentar productos de software concurrente, tal como le predominante systema de operation Windows de Microsoft. Nonobstante, Torvalds occasionalmente ha reagite con declarationes forte al strategias de mercato percipite como disinformation usate per fabricantes de software como Microsoft.

Per exemplo, in un reaction per currero electronic a declarationes del vice-presidente senior de Microsoft Craig Mundie, qui ha criticate le software de fonte aperte pro non esser innovative e destructive al proprietate intellectual, Torvalds ha scribite: "Io me demanda si Mundie jammais ha audite parlar de Sir Isaac Newton. Ille non es famose solmente pro haber stabilite le fundationes del mechanica classic (e le theoria del gravitation original, qui es le cosa que le major parte del personas rememora, insimul con le historia del pomiero), sed ille es famose etiam pro como ille ha recognoscite le complimento: *Si io habeva essite capace de vider plus ultra, illo es solo proque io stava super le dorso de gigantes.*" Addeva Torvalds: "Io prefere ascoltar Newton a ascoltar Mundie. Ille pote haber essite morte pro quasi tres centos annos, sed nonobstante ille exhala minus mal odor."

### Vide etiam

* Linus Torvalds, David Diamond: Just for Fun: The Story of an Accidental Revolutionary, New York, HarperBusiness, 2001, ISBN: 0-06-662072-4

### Ligamines externe

* Le pagina personal de Linus Torvalds:  (Archivate 1999-05-08 al Wayback Machine)
* FAQ super Linus Torvalds:  (Archivate 2002-10-02 al Wayback Machine)